**Előterjesztés**

 **Körmend Város Önkormányzatának Képviselő-testülete 2022. május 12-i rendkívüli ülésére**

**Tárgy:** Javaslat civil szervezetek működésének, programjainak 2022. évi támogatására

*Tisztelt Képviselő-testület!*

A Kulturális, Sport és Ifjúsági Ügyek Bizottsága 2022. május 2-i ülésén tárgyalta a 2022. évre beérkezett kulturális és sport pályázatokat, a szociális keretre érkezett igényeket, és a Képviselő-testület 2022. május 11-i ülésén tesz javaslatot a pályázatokban megjelölt programok, és a kiemelt közösségek működésének és programjainak támogatására, míg 100.000 Ft. értékhatárig saját hatáskörben dönt a támogatások megítéléséről.

**KULTÚRA**

Összesen **15.899.000,-** Ft értékben érkezett támogatási kérelem a kulturális területre. **23** db pályázatot tárgyalt meg a bizottság.

**SPORT**

A területre összesen **51.323.000,-** Ft igény érkezett. A bizottság **21** db támogatási kérelmet tárgyalt meg.

**SZOCIÁLIS**

Összesen **1.882.000,-** Ft értékben érkezett támogatási kérelem a szociális területre. **5** db pályázat elbírálására került sor.

A bizottság 100 eFt értékhatárig döntéseit saját hatáskörben hozza meg. A 100 eFt-ot meghaladó támogatási összegekre javaslattal él a testület felé. A beérkezett 100 eFt feletti igényeket a mellékelt táblázat tartalmazza, 100 eFt alatt nem érkezett be kérelem.

**Határozati javaslat**

Körmend Város Önkormányzatának Képviselő-testülete a 2022. évre beérkezett kulturális, sport és szociális pályázatokat, valamint a kiemelt közösségeket - a Kulturális, Sport és Ifjúsági Ügyek Bizottsága javaslatát is figyelembe véve -, az előterjesztéshez csatolt melléklet szerint részesíti támogatásban (táblázat).

**Határidő:** ÁHT szerint – támogatási szerződések megkötése

**Felelős:** polgármester

**Körmend, 2022. május 6.**

|  |  |
| --- | --- |
| Dr. Hadnagy Ádám s.k.Kulturális, Sport és Ifjúsági Bizottság elnöke | Bebes Istvánpolgármester |